NORAKSTS

|  |  |
| --- | --- |
| 29.09.2022. | Nr.12/19 |
|  |  |

**ZEMES VIENĪBAS RUĻĻU IELĀ 5, JELGAVĀ, 1/2 DOMĀJAMĀS DAĻAS PIEKRITĪBA JELGAVAS VALSTSPILSĒTAS PAŠVALDĪBAI**

(kadastra apzīmējums 0900 018 0206)

(ziņo: I.Škutāne)

2022. gada 4. augustā saņemts Valsts zemes dienesta Zemgales reģionālās pārvaldes iesniegums par kadastra datu labošanu nekustamajam īpašumam ar kadastra apzīmējumu 0900 018 0206 Ruļļu ielā 5, Jelgavā, un lūgumu Jelgavas valstspilsētas pašvaldībai pieņemt lēmumu par 1/2 domājamās daļas no zemes vienības piekritību pašvaldībai.

Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.panta pirmās daļas 3.punkts un 26.panta otrā daļa nosaka, ka dzīvojamās ēkas īpašniekiem vai augļu dārzu lietotājiem, kuriem zeme piešķirta ar apbūves tiesībām, zemes pastāvīgās lietošanas tiesības izbeidzas, ja līdz 2011.gada 30.decembrim nav noslēgts zemes izpirkuma (pirkuma) līgumus ar VAS “Latvijas Hipotēku un zemes banka” un tie iegūst zemes nomas tiesības uz to lietošanā bijušo zemi.

Zemes vienībai ar kadastra apzīmējumu 0900 018 0206 Ruļļu ielā 5, Jelgavā, ir veikta zemes kadastrālā uzmērīšana un 1/2 domājamā daļa no nekustamā īpašuma (zemes un ēkām) ir reģistrēta Zemgales rajona tiesas Jelgavas pilsētas zemesgrāmatā uz fizisku personu vārda. Īpašuma tiesības uz 1/2 domājamo daļu no zemes vienības 789 m2 platībā Ruļļu ielā 5, Jelgavā, nav nostiprinātas zemesgrāmatā.

Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta sesto daļu, pašvaldībām piekrīt un uz pašvaldības vārda zemesgrāmatā ierakstāma pilsētas zeme, uz kuru izbeidzas zemes lietošanas tiesības saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.panta pirmo daļu.

Pamatojoties uz Valsts zemes dienesta Zemgales reģionālās pārvaldes 2022. gada 4. augusta iesniegumu, saskaņā ar Zemes pārvaldības likuma 13.panta trešo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.panta pirmās daļas 3.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta sesto daļu,

**JELGAVAS VALSTSPILSĒTAS DOME NOLEMJ:**

1. Noteikt 1/2 domājamai daļai no apbūvētas zemes vienības 789 m2 platībā ar kadastra apzīmējumu 0900 018 0206 Ruļļu ielā 5, Jelgavā statusu “pašvaldībai piekritīga zeme”.
2. Jelgavas valstspilsētas pašvaldības administrācijas Pašvaldības īpašumu pārvaldei reģistrēt īpašuma tiesības uz 1/2 domājamo daļu no zemes vienības Zemgales rajona tiesas Jelgavas pilsētas zemesgrāmatā uz Jelgavas valstspilsētas pašvaldības vārda.

Jelgavas valstspilsētas domes lēmumu viena mēneša laikā var pārsūdzēt tiesā, sūdzību iesniedzot Administratīvās rajona tiesas Jelgavas tiesu namā (Atmodas ielā 19, Jelgavā,  
LV-3007) Administratīvā procesa likuma noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 29. septembrī